
Parlamentul  României

Camera  Deputaţilor
Comisia pentru Sănătate şi Familie
                         Nr. 28/424/ 10 iunie 2002

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul la proiectul de Lege pentru ratificarea Acordului european asupra instruirii şi formării asistenţilor medicali, încheiat la Strasbourg, la 25 octombrie 1967, înaintat Comisiei pentru sănătate şi familie  cu adresa nr.264 din 27 mai 2002.


La întocmirea raportului, comisia a avut în vedere avizul Comisiei pentru politică externă, avizul Consiliului Legislativ, precum şi punctul de vedere al Ministerul Sănătăţii şi Familiei .


În raport de obiectul şi conţinutul său, prezentul proiect de lege face parte din categoria legilor ordinare .

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                       Nr. 28/424/ 10 iunie 2002 

R A P O R T

asupra proiectului de Lege pentru ratificarea Acordului

european asupra instruirii şi formării asistenţilor medicali,

încheiat la Strasbourg, la 25 octombrie 1967

1. Cu adresa nr.264 din 27 mai 2002, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru ratificarea Acordului european asupra instruirii şi formării asistenţilor medicali, încheiat la Strasbourg, la 25 octombrie 1967. La întocmirea raportului, comisia a avut în vedere avizul Comisiei pentru politică externă, avizul Consiliului Legislativ, precum şi punctul de vedere al Ministerului Sănătăţii şi Familiei .

Unul dintre obiectivele Consiliului Europei este acela de a creşte gradul de profesionalism al celor ce au un rol important în menţinerea sănătăţii şi de a realiza o unitate în ceea ce priveşte pregătirea teoretică şi practică a asistenţilor medicali. Prezentul proiect de lege doreşte să asigure un cadru legislativ adecvat şi să ofere autoritatea şi responsabilitatea necesară asistenţilor medicali în exercitarea actului medical şi să le faciliteze stabilirea unei identităţi profesionale. Proiectul de lege cuprinde prevederi privind definirea funcţiei de asistent pentru îngrijiri generale, nivelul de instruire cerut candidaţilor la şcolile de asistenţi medicali, durata şi conţinutul programului de învăţământ, condiţiile privitoare la organizarea şcolilor de asistenţi medicali, precum şi procedura de validare a studiilor.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege .

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţia României.

3. La dezbaterea proiectului de lege a participat în calitate de invitat, în conformitate cu prevederile art.51 şi 52 din Regulamentul Camerei Deputaţilor, doamna Luminiţa Gheorghiu, secretar de stat al Ministerului Sănătăţii şi Familiei .

4. La lucrările comisiei din 4 şi 5.06.2002, din totalul de 14 membri, au fost prezenţi 12 deputaţi.

Raportul comisiei a fost adoptat în unanimitate.

În urma dezbaterii, Comisia pentru sănătate şi familie a propus, în unanimitate , admiterea fără modificări a proiectului de lege, în forma înaintată de către Guvern.

                       PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

